  Анжелика Тихонова корреспондент 1-тӥ куарусёнэ Ижкарысь Леваневский нимо урамысь 20 номеро школа 820-лэсь трос дышетскисьёслы ӧсъёссэ усьтӥз. Сое Росси азьмуртэн кичӧлтэм «Образование» йӧскалык ӵектос улсын 2017-тӥ арын пуктыны кутскизы. Со сярысь кар администрацилэн пресс-службаез ивортэ. Выль дышетскон юрт пыӵал-тӥрлык кылдытӥсьлэсь Михаил Тимофеевич Калашниковлэсь нимзэ нуллэ Школа Ленин ёросын огез нырысетӥосыз пӧлысь луэ. 1952-тӥ арын сое Горький чугун сюреслэн удысэт школаез шуыса усьтӥзы, нош 1994-тӥ арын Ижкарлы сётӥзы. Школаын дышетскон куинь ӧръёсъя радъяське: информационно-технологической, физико-математической но оборонно-спортивной Озьы ик татын «РЖД-класс» усьтӥзы. Школае ӵыж выль туала техника пуктӥзы: интерактивной панельёс, лабораториос, мобильной компьютер классъёс, лингафонной кабинет, медиатека, конструированилы, 3D-моделированилы но робототехникалы тӥрлык. Ваньзэ сое басьтон понна 147 миллион манет пала коньдон кутӥзы 2016-тӥ арын школалэн вуж юртэзлэн липетэз вияны, озьы ик вӧлдэтысь штукатуркаез куашканы кутскиз. Школаын рабочейёслэн, служащейёслэн, чугун сюрес вылын ужасьёслэн, водительёслэн, эмсузэръёслэн нылпиоссы дышетско. Та пиналъёс, кудъёссэ ми туж яратӥськом, таӵе луонлыкъёсын дышетскыны быгатозы, тросэз со сярысь малпало гинэ ай. Валтӥсез – ми ваньмыныз таин люкиськыны дасесь Александр Кудрявцев, 20 номеро школалэн кивалтӥсезДышетскон юртэз 2019-тӥ арын 28-тӥ толсуре вуттӥзы но 2020-тӥ арын тулыс усьтыны малпало вал. Но пандемиен валче пиналъёс выль юртэ туэ 1-тӥ куарусёнэ гинэ мынӥзы.  Тодэ вайытом, 1-тӥ куарусёнэ Дэри ёросысь Постол гуртын выль шор ёзо школаез усьтӥзы.  Тегъёс: Дышетон Ижкар Удмуртия пиналъёс школаос 100ар  